**poemul XIV**

*Clarice*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o altă țigară de după, un alt rămas bun;

o altă vânătoare de resturi, un alt așternut,

o altă pereche de sâni...

-

râvnești la șoapte romanțate

la chipuri vulnerabile în dimineți;

visezi îmbrățișări cu dulci fiori,

cafele cu lapte, fluturi prin obloane,

dar în amurgurile efemerului

te găsești sărutând alte gâturi parfumate,

alte dresuri, alte coaste străine;

rostești minciuni cu muzicalitate,

cânturi de 'mai rămâi o noapte',

discuții îndoielnice ca o închisoare

și flacăra tot în vânt dispare...

-

un alt sutien ca suvenir, o altă sticlă de vermut;

un alt rămas bun, o altă trecătoare,

un alt corp revândut.